open-index/open-wikipedia-markdown huggingface dataset:
Lajos Hackl

**Lajos Hackl** [lajoŝ hakl], laŭ la hungarlingve kutima nomordo **Hackl Lajos,** estis hungara kemiisto, altlerneja instruisto.

 naskiĝis  en tiam kuntirita vilaĝo Csanytelek-Felgyő, li mortis  en Szeged.
 
## Biografio 
 maturiĝis en kemia mezlernejo kun kemia licenco en Szeged en 1953, poste li akiris kemian diplomon en Scienca Universitato de Szeged en 1958, post 3 jaroj li doktoriĝis. Post la diplomo li laboris jaron en kemia uzino en Budapeŝto, poste li revenis por instrui en la universitaton. Li estis asistanto (1959–1965), lektoro (1965–1980), fine docento en 1980. Intertempe li kandidatiĝis en 1978 antaŭ la Hungara Scienca Akademio. Lia ĉeftemo estis korodo de metaloj. Li edziĝis en 1962, lia edzino naskis 2 gefilojn en 1966, respektive 1976.

## Elektitaj kontribuoj 
* *Examination on the Solvent Effect of Ultraviolet Absorption Spectra of Aromatic Azomethines Containing OH-Group.* (kunaŭtoro, 1959)
* *Intermolekuláris hidrogénkötés vizsgálata elektrongerjesztési elnyelési színkép alapján, orto helyzetben, hidroxil gyököt tartalmazó aromás azometineknél.* (disertaĵo, 1961)
* *Check of the Potential-pH Equilibrium Diagrams of Different Metal–Sulphur– Water Ternary Systems by Intermittent Galvanostatic Polarisation Method.* (kunaŭtoro, 1965)
* *A szerkezeti acélok hegesztett kötéseinek korrózióérzékenységi vizsgálata.*  (kunaŭtoro, 1975)
* *A tiszta vas kénhidrogén tartalmú oldatokban lejátszódó korróziója.* (disertaĵo, 1977)
* *A másodlagos olajtermelésre felhasznált CO2 és H2S tartalmú földgáz által okozott korróziós jelenségek vizsgálata. 1–3.* (kunaŭtoro, 1981).

## Fontoj 
* biografio hungare

## Referencoj 
Kategorio:Hungaraj kemiistoj
Kategorio:Hungaraj altlernejaj instruistoj
The Alien

***The Alien*** estas laŭvica strategia videoludo disvolvita kaj eldonita de Avalon Hill en 1982. Ĝi estis rekte inspirita de la fikcia universo de Alien kaj de la unua filmo en 1979. 

## Ludomaniero
En *The Alien*, la ŝipanaro de kosmoŝipo devas alfronti malamikan eksterteran specion.

## Referencoj 
## Eksteraj ligiloj 
* The Alien ĉe MobyGames

Kategorio:Videoludoj aperintaj en 1982
Kategorio:Laŭvicaj strategiaj videoludoj
Kategorio:Videoludoj de Avalon Hill
Kategorio:Videoludoj kreitaj en Usono
Kategorio:Videoludoj ludeblaj per Apple II
Avalon Hill

**Avalon Hill Games Inc.** estas usona luda firmao, kiu ĉefe eldonas militajn kaj strategiajn tabulludojn. Ĝi ankaŭ estas konata pro siaj miniaturaj militfiguroj, rolludoj kaj sportaj simuladoj. Avalon Hill estas filio de Hasbro kaj funkcias ene de la divizio "Hasbro Gaming" de tiu kompanio.

Avalon Hill enkondukis multajn el la konceptoj de moderna distra milita tabulludo, inkluzive de la uzo de heksagonala krado (ankaŭ konata kiel "heksa mapo") supermetita sur plata faldebla tabulo, kontrolzonoj  ( *zone of control* aŭ *ZOC*), kaj reguloj pri la amasigo de pluraj unuoj en unu loko. La firmao cetere estis la unua, kiu kreis tabulludojn bazitajn sur realaj historiaj eventoj.

## Referencoj 
## Eksteraj ligiloj 
* Oficiala retejo

Kategorio:Usonaj firmaoj
Kategorio:Firmaoj de Marilando
Trolebusa transporto en Barnaul

**Trolebusa transporto en Barnaul** () estas trolebusa transportsistemo en la urbo Barnaul, kiu ekfunkciis la . Nuntempe ekzistas 3 itineroj. La funkciado estas farata de la urba unueca entrepreno "Gorelektrotrans".

centra|450ra|eta|Mapo

## Vidu ankaŭ 
* Trolebuso
* Barnaul
* Tramtransporto en Barnaul
* Trolebusa transporto en la mondo

## Eksteraj ligiloj 
*  ()

Kategorio:Barnaul
Barnaul
Alonso de Molina

**Alonso de MOLINA** (naskiĝinta ĉ. en 1513 en Provinco Kacereso, mortinta ĉ. en 1579 en Meksikurbo) estis hispana monaĥo, pastro kaj filologo verkinte faman vortaron de la naŭatla lingvo. Publikigite en 1571 ĝi daŭre uzatas. Krome verkis li dulingvan manlibron por konfesprenantoj.

## Vivo
Atingis li Meksikon kiel infano dum la landa konkero en la 1522-a jaro. Ĝuis li pasigon de la junulaj jaroj kune kun unulingvaj lokuloj en la azteka ĉefurbo Tenochtitlan. En 1528 li frokuliĝis ĉe la franciskanoj instruonte ĉe la kolegio de Tlatelolco apud Bernardino de Sahagún, Andrés de Olmos, Arnaldo de Basaccio, Juan de Gaona kaj Maturino Gilberti. Baldaŭ gravis ankaŭ la lernintoj de la kolegio: ekz. Juan Badiano tradukis latinen herbarian faklibron de la indianoj. Paralele al animzorgado, Molina dediĉis sin tute al la disvastigo de la naŭatla verkante, intervjuante, predikante.

Laŭdire estis li en 1555 prioro de la konvento de Texcoco. Rimarkindas lia persisteco en filologia laboro kaj pliperfektigo. La jenaj verkoj estis neniam publikigitaj: *Traduccion mexicana de las Epistolas y Evangelios de todo el ano* kaj *Floras de Nuestra Señora en mexicano* (kun preĝoj tradukitaj); *De Contemptu Mundi* (pri la sakramentoj).

## Verkoj (elekto)
*Doctrina christiana breve traduzida en lengua mexicana (1547)
*Aquí comiença un vocabulario en la lengua castellana y mexicana (1555)
*Confessionario mayor, en lengua mexicana y castellana (1565)
*Arte de la lengua mexicana y castellana (1571)
*Vocabulario en lengua castellana y mexicana (1571)
*Confessionario breve, en lengua mexicana (1577)

## Eksteraj ligiloj
* biografio el *Catholic Encyclopedia* (Novjorko, 1907-12)

## Notoj
Trolebusa transporto en Dzerĵinsk

**Trolebusa transporto en Dzerĵinsk** () estas trolebusa transportsistemo en la urbo Dzerĵinsk. Funkciado malfermiĝis la .

centra|450ra|eta|Mapo

## Vidu ankaŭ 
* Trolebuso
* Dzerĵinsk
* Tramtransporto en Dzerĵinsk
* Trolebusa transporto en la mondo

## Eksteraj ligiloj 
*  ()

Kategorio:Dzerĵinsk
Dzerĵinsk
Kolegio de Sankta Kruco (Tlatelolco)

**Kolegio de Sankta Kruco** () en Tlatelolko (kvartalo de Meksikurbo) estis en la jarcentoj 16-a kaj 17-a la pinta klerigejo por junaj nobelaj aztekoj. Ĉe la kolegio sub la estrado de franciskanoj docentis depost 1536 i.a. Bernardino de Sahagún, Andrés de Olmos kaj Alonso de Molina.

En niaj tagoj la komplekso estas parto de la Placo de Tri Kulturoj *(Plaza de las Tres Culturas)* kaj ŝatata ekskursocelo de meksikanoj kaj fremdlandanoj. Komence de la 20-a jarcento troviĝis norde de la kirko stacidomo kiun oni, kiam estis konstruata la metroo de Meksikurbo en la 1960-aj jaroj, lokis iom pli ueste subteren. 

## Historio 
Post la konkero de Tenochtitlán fare de trupoj de Hernán Cortés necesis kompleta novkonstruo de la ĉefurbo. Kultura vivo tiam pli multis en la randoj, kaj inter tiuj zonoj plej gravis la 2 kilometrojn fora, norda areo de Tlatelolko. Jam en la 1527 estiĝis ĉi tie la unua preĝejo. Fruis ankaŭ la instruado de la latina lingvo por junaj lokaj nobeloj sed baldaŭ senteblis la neceso de taŭga organizo kaj starigo de propra instruigejo. En letero de 1533 adresita al lia reĝa moŝto Karlo la 1-a petis episkopo Ramírez de Fuenleal pri permeso utiligi parton de la porreĝaj impostoj/rekoltoj por pagi instruistojn kaj vartadi lernantojn. Ĉefcelo evidentiĝis la lerno de fundamentoj de la kristana kredo  por havigi novajn studentojn de teologio kaj pastrojn. Ĉar pere de aŭtoktonoj, oni opiniis, kristanigo de la indianoj pli efikus kaj rapidus. Jam en 1546 la institucion manaĝeris lokuloj. Malsanoj tamen ne malofte neniigis la fulmajn sukcesojn tiel ke intertempe instruado tute ĉesis. Ofte oni restartigi volis kun ŝanĝiĝantaj sukcesoj; en 1728 la tuto fiaskis ankaŭ ekonomie. 

## Preĝejo kaj konvento 
La nuna konstruaĵo datumas de la 1570-aj jaroj; ĝi estas el neŝmiritaj brikŝtonoj, dume la du renesancaj portaloj estas sabloŝtonaj. Indas kompari la ejon al fortikaĵo kun alte situtantaj fenestroj, imponaj okcidentaj turoj kaj kreneloj. La interno estas ununava kaj helblue farbita. Kupole supre de la transepto estas pentraĵoj kun la kvar evangeliistoj.  

La sudan parton de la preĝejo kovras komplete la iama klostra kaj edukada teritorio de la kolegio. La flavaj ejoj estas el la malfrua 16-a jarcento (aŭ komenciĝanta 17-a): belegis enireja zono kaj nepucita fasado el Tezontle-ŝtonoj kaj grejso kun kvinarka ekstera galerio. Interne estas granda via crucis kun flankaj salonoj; supre troviĝis la loĝejoj kaj dormejoj por la studentoj. Meze de la 19-a jarcento la tuto profaniĝis por servi i.a. kiel soldata prizono. Nur depost 1944 restartis liturgiaĵoj kaj ree respondecis la franciskanoj.

## Eksteraj ligiloj 
* informoj pri la sorto de la preĝejo

Kategorio:Meksikurbo
Tlatelolco
Miklós Halmos

**Miklós Halmos** [miklOŝ halmoŝ], laŭ la hungarlingve kutima nomordo **Halmos Miklós,** estis hungara kemiisto, altlerneja instruisto.

 naskiĝis  en Szeged, li mortis  en Szeged.

## Biografio 
 maturiĝis en gimnazio en sia naskiĝurbo en 1949, poste li akiris kemian diplomon en Scienca Universitato de Szeged en 1953. Post la diplomo li estis asistanto en la universitato ĝis 1961, lektoro ĝis 1967, fine docento kaj katedrestro ĝis sia frua morto. Intertempe li doktoriĝis en la universitato en 1958, li kandidatiĝis en 1966 antaŭ la Hungara Scienca Akademio. Interrompe li esploris en Ĉeĥoslovakio en 1961 kaj Dresdeno post 2 jaroj. Li edziĝis en 1956, lia edzino naskis filon. Li inventis 2 patentojn.

## Elektitaj kontribuoj 
* *Újabb módszerek és eredmények a szénvegyületek térkémiájában.* (kunaŭtoro, 1957)
* *A nitrogénatom abszolút konfigurációja optikailag aktív tropanolokban és kvaterner sószármazékaikban.* (disertaĵo, 1958)
* *Szerves kémia.* (2 volumoj, studenta lernolibro, kunaŭtoro, 1959–1960; 8-a eldono: 1971)
* *Oxi-karbonsavak komplexképző sajátságainak vizsgálata.* (kunaŭtoro, 1964)
* *16-os és 6-os helyzetben szubsztituált prognánszármazékok készítése és vizsgálata.* (disertaĵo, 1965)
* *A szteroidok szerkezetkutatásának újabb eredményei.* (kunaŭtoro, 1975)

## Fontoj 
* biografio hungare
* biografio hungare

## Referencoj 
Kategorio:Hungaraj kemiistoj
Kategorio:Hungaraj altlernejaj instruistoj
Laŭvica strategia videoludo

thumb|right|250px|*Freeciv* estas laŭvica strategia videoludo.
**Laŭvica strategia videoludo** ( *turn-based strategy* aŭ ***TBS***) estas ĝenro de strategia videoludo. Kiel indikas ĝia nomo, la ago okazas laŭvica kaj la ludanto do devas atendi sian vicon antaŭ ludi. Tio implicas, male al realtempa strategia videoludo, ke la ludomaniero akcentas malpli la agon kaj pli la decidofaradon. Tiuj ludoj ofte ankaŭ distingiĝas per la administrado de materialoj. La ludantoj efektive disponas limigitan kvanton de rimedoj, kio instigas ilin pripensi la plej efikan manieron utiligi ilin. Fine, la movadoj de la unuoj kutime estas limigitaj, kio emfazas la gravecon de ilia taŭga lokigo.

Laŭvicaj strategiaj videoludoj aperis fine de la 1970-aj jaroj per iniciato de Walter Bright, kiu disvolvis *Empire* en 1977. Ĝi estas konsiderata kiel la unua ludo de la ĝenro. Tamen necesis atendi la eldonon de *Utopia*, kreita de Don Daglow, en 1982, por vidi la unuan komercigitan ludon de la ĝenro. Ĝi sekve evoluis rapide, precipe kun la eldonoj de *Artillery Duel*, *Reach for the Stars*, *M.U.L.E.* kaj ''Nobunaga's Ambition* en 1983, sekvitaj de la unuaj ludoj de Julian Gollop en 1984, kiuj establis la bazojn de pluraj subĝenroj de la laŭvica strategia videoludo. 

Komence de la 1990-aj jaroj, la eldono de *Civilization* fare de Sid Meier vaste popularigis la ĝenron kaj stimulis la merkaton de laŭvicaj strategiaj videoludoj. Tiam aperis novaj longdaŭra licencoj, inkluzive de *UFO: Enemy Unknown* (kiu apartenas al la ĝenro de laŭvica taktika ludo) en 1993 kaj *Heroes of Might and Magic* en 1994. La ĝenro poste stabiliĝis dum pluraj jaroj antaŭ ol sperti lastan momenton de populareco en 2001 kun la eldono de *Advance Wars'' por Game Boy Advance. Ekde tiam, la ĝenro spertis deklinon, ĉefe pro la disvolviĝo de realtempaj strategiaj ludoj kaj la emfazo de agada ludomaniero en la lastaj jaroj.

## Vidu ankaŭ 
* Tipoj de videoludoj

Kategorio:Videoludaj ĝenroj
Rapidecgrimpado

**Rapidecgrimpado** estas disciplino de sporta grimpado, en kiu rapideco estas la fina celo. Rapida grimpado estas farita sur ŝtonoj, muroj kaj poloj kaj estas rekomendita nur por tre spertaj kaj altnivelaj grimpuloj.

Konkura rapidecgrimpado, kiu okazas sur artefarita kaj normigita grimpmuro estas la ĉefa formo de rapidecgrimpado. Tiuj normigitaj muroj estas por samtempa grimpado de du sportistoj, kiuj do rekte komparas sian rapidecon. Ofte tiuj muroj troveblas en grandega halo, do endome, sed ankaŭ ekzistas normigitaj muroj subĉiele. Tamen, ekzistas specoj de rapidecgrimpado kiuj okazas "en la naturo", kiel ekzemple surgrimpado de famaj grandmuraj grimpaj vojoj en la plej mallongaj tempoj - rimarkinda ekzemplo pri tio estas la fama roko *El Capitan* en Nacia Parko Yosemite.

En konkura sporta grimpado, estas sume tri grimpdisciplinoj: aldone al rapidecgrimpado ankoraŭ gvida grimpado kun ŝnuro kaj blokgrimpado sen ŝnuro. La rezulto de multoblaj disciplinoj povas esti uzata en "kombinita" formato por determini ĉiuflankan gajninton (aŭ la "kombinitan" gajninton). Sporta aŭ konkura grimpado havis sian olimpikan debuton ĉe la Somera Olimpiko 2020 en Tokio, Japanio, laŭplane ŝovita al 2021, kaj antaŭe estis provita ĉe la Someraj Junularaj Olimpikoj de 2018. En 2020, por viroj kaj inoj organziĝis po unu kombinita formato, kun la rezultoj bazitaj sur kombinaĵo de gvida grimpado, blokgrimpado kaj rapidecgrimpado. La formato por grimpado ĉe la Olimpiko de 2024 havas rapidecgrimpadon kiel memstara okazaĵo, kvankam gvida grimpado kaj blokgrimpado daŭre estas kombinita okazaĵo.

## Vidu ankaŭ 
* Endoma grimpado (murgrimpado)

Kategorio:Montogrimpado
Ne-ludo

thumb|right|250px|Mapo kreita en *Adventure Construction Set*
**Ne-ludoj** ( ***non-games***) estas klaso de programaro ĉe la limo inter videoludoj kaj ludiloj. La termino "ne-luda ludo" estis kreita de la forpasinta prezidanto de Nintendo, Satoru Iwata, kiu priskribis ĝin kiel "*formon de distro, kiu vere havas nek gajnanton, nek veran konkludon*". Will Wright antaŭe uzis la terminon "*programara ludilo*" por la sama celo. La ĉefa diferenco inter ne-ludoj kaj tradiciaj videoludoj estas la manko de strukturitaj celoj, taskoj kaj defioj. Ĉi tio permesas al la ludantoj pli grandan gradon de mem-esprimo per libera ludado, ĉar ili povas inventi siajn proprajn atingindajn celojn. Iuj ĝenroj estis foje konsideritaj ne-ludoj, inkluzive de lingvolernadan programaron, ciferecaj tabulludoj, certaj puzlaj videoludoj kaj simuladaj videoludoj.

## Historio 
Ne-ludoj ekzistis ekde la fruaj tagoj de videoludoj, kvankam jam ne ekzistis specifa termino por ili. Unu el la unuaj estas *Surround* fare de Atari en 1977, duludanta serpenta videoludo por Atari VCS, kiu enhavas liber-forman desegnan moduson nomitan "*Video Graffiti*". Pli postaj ekzemploj, kiuj estis venditaj kiel ludoj sed proponis malkutiman ludan sperton, estas *Alien Garden* (Epyx, 1982), *Moondust* (Creative Software, 1983), *Worms?* (unu el la lanĉtitoloj de Electronic Arts en 1983) kaj *I, Robot* (Atari, 1983). Ĉi tiu lasta enhavas "ne-ludan moduson" nomitan "*Doodle City*".

La ludo *Pinball Construction Set* de Bill Budge (Electronic Arts, 1983) popularigis programarojn, kie la konstruado de io estas pli amuza ol la origina ludocelo. Aliaj ludoj fariĝis konstruiloj per la inkludo de nivela redaktilo, kiel ekzemple *Lode Runner* fare de Douglas E. Smith (Broderbund, 1983), *Mr. Robot and His Robot Factory* de Ron Rosen (Datamost, 1983) kaj *Rally Speedway* de John Anderson (Adventure International, 1983). Aliaj pli propraj konstruiloj sekvis, kiel ekzemple *Adventure Construction Set* (1984) kaj *Racing Destruction Set* (1985) de EA.

En januaro 1984, Joel Gluck prezentis simplan ludilon nomitan *Bounce* en sia kolumno pri luddizajno en la revuo *ANALOG Computing*. *Bounce* permesas al uzantoj desegni malalt-rezoluciajn liniojn, kaj poste liberigi blokon, kiu lasas konstantan spuron dum ĝi moviĝas tra la ekrano, kreante ŝablonojn dum ĝi reflektiĝas de obstakloj. La programo estas specife desegnita por ne havi celojn aŭ poentaron, krom tio, kion la uzanto deziras atingi. *Bounce* estis plurfoje denove recenzita en *ANALOG*, inkluzive de versio, kiu permesas multoblajn aktivajn blokojn samtempe.

La fama simulada videoludo *SimCity* de 1989 estis nomita "*programara ludilo*" de sia kreinto Will Wright, ĉar ne ekzistas fina celo. Scenaroj kun celoj tamen ekzistas en kelkaj variantoj de la ludo, kiel ekzemple *SimCity 2000*, sed tiuj neniam estas la kerno de ludado.

Ne-ludoj estis aparte sukcesaj por la videoludiloj Nintendo DS kaj Wii, kie vasta gamo de japanaj titoloj apelaciis al kreskanta nombro de okazaj ludantoj.

## Vidu ankaŭ 
* Tipoj de videoludoj

## Referencoj 
Kategorio:Videoludaj ĝenroj
Epyx

**Epyx** estas iama usona firmao, kiu programis kaj eldonis videoludojn. Ĝi estis fondita sub la nomo **Automated Simulations** en 1978 de Jim Connelley kaj Jon Freeman cele al la distribuo de *Starfleet Orion*, ties unua ludprogramaro. Tiu ĉi ludo vendiĝis sufiĉe bone, kaj post publikigo de daŭrigo, la firmao komencis disvolvi ludon bazitan sur la komuna pasio de siaj membroj pri Drakoj kaj Galerioj, *Temple of Apshai*, kiun ili publikigis en 1979. Kun pli ol 30000 venditaj unuoj, ĝi estis unu el la plej grandaj komercaj sukcesoj de tiu tempo, kio definitive lanĉis la studion.

En 1983, Jon kaj ties edzino forlasis la firmaon, kaj ĝia estraro estis konsekvence restrukturita. La nova direktoro, David Shannon Morse, decidis renomi ĝin **Epyx** kaj koncentriĝi pri agadaj videoludoj anstataŭ la aventura ĝenro al kiu la firmao ŝuldis sia origina sukceso. Tio konvinkis ankaŭ Jim forlasi la studion post la disvolviĝo de *Dragonriders Of Pern*. Ĉi tiu nova orientiĝo tamen permesis al Epyx establi sin kiel gravan aktoron en la tiama videoluda industrio. La firmao spertis precipe grandan sukceson kun pluraj ludoj kiel *Jumpman*, *Pitstop* kaj *Impossible Mission* kaj danke al interkonsento subskribita kun US Gold por distribui siajn ludojn en Britio. En 1984, la sukceso de Epyx pludaŭris, precipe kun la eldono de *Summer Games*, kiu vendiĝis je pli ol unu miliono da ekzempleroj. La kompanio ankaŭ firmiĝis kiel grava eldonisto, kio permesis al ĝi rapide kreski. Tiel, ĝia enspezo superis kvin milionojn da dolaroj, kaj ĝi dungis ĝis 200 homojn.

Plifortigite de siaj sukcesoj, Epyx diversigis siajn investojn, precipe per la disvolvado de portebla videoludilo nomita Handy, kiu komencis en 1986. Tamen, ĉi tiuj investoj malrapide fruktis, kaj en 1987, kiam la maŝino fine estis preta, la studio estis senmona kaj devis subskribi interkonsenton kun Atari por distribui ĝin. Tiu ĉi interkonsento tamen ne estis favora al Epyx, kiu devis maldungi grandan parton de siaj dungitoj fine de 1989 antaŭ ol bankroti kaj transdoni sian ludkatalogon al Atari. La kompanio estis sekve aĉetita de Hasbro, kiu estis siavice aĉetita de Infogrames kelkajn jarojn poste.

Kategorio:Videoludaj firmaoj
Trolebusa transporto en Iĵevsko

**Trolebusa transporto en Iĵevsko** (, ) estas trolebussistemo en la urbo Iĵevsko, malfermita en 1968. Kune kun la buso kaj tramo, ĝi estas unu el la ĉefaj sistemoj de publika transporto en la urbo.

## Vidu ankaŭ 
* Trolebuso
* Iĵevsko
* Tramtransporto en Iĵevsko
* Trolebusa transporto en la mondo

## Eksteraj ligiloj 
*  ()

Kategorio:Iĵevsko
Iĵevsko
Bernie De Koven

**Bernard Louis DE KOVEN** aŭ **DEKOVEN** (n. la 15-an de oktobro 1941 – m. la 24-an de marto 2018) estis usona ludoprogramisto, verkisto, preleganto kaj teoriulo pri ĝojo. Li estas plej konata pro sia libro *The Well Played Game*, pro siaj kontribuoj al la New Games Foundation, pro sia pionira laboro en videoluda dezajno, kaj fine pro sia longedaŭra retejo, *deepFUN.com*. En 1975, li unue engaĝiĝis kun la New Games Foundation.

En 1978, De Koven verkis *The Well-Played Game*, kiun *BYTE* poste nomis "*mirindan ... legindaĵon por estontaj ludprogramistoj*". En 1982, recenzisto de *BYTE* nomis lian strategian ludon *Ricochet* (kunverkitan kun Jeff Connelly kaj publikigita de Automated Simulations) "*la plej originalan ludon, kiun mi vidis tiun jaron ... ĝojon por ludantoj*", kaj diris ke ĝi "*esprimas multajn el la idealoj*" de *The Well-Played Game*. Je la sama jaro, De Koven estis intervjuita de la revuo *InfoWorld* pri la estonteco de komputila ludado. Li ĝuste antaŭvidis la alvenon de ludoj uzantaj movan kontrolon similan al Kinect, sed ankaŭ ciferecan distribuadon de programoj, dirante ke retoj "*ege grandigos la disponeblecon de ludoj. Anstataŭ aĉeti ĉiun ludon, uzantoj povos elŝuti pli kaj pli kompleksajn ludojn kam retoj fariĝos pli popularaj.*"

En printempo de 2017, De Koven informis siajn blogajn sekvantojn, ke li havis terminalan kanceron kaj proksimuman vivdaŭrecon de unu jaro, petante ilin daŭre disvastigi la ĝojon de ludado.. Li mortis pro sia malsano la 24-an de marto 2018 je la aĝo de 76 jaroj.

## Referencoj 
## Eksteraj ligiloj 
* 
* Bernie De Koven ĉe Academia.edu

Kategorio:Usonaj programistoj
Kategorio:Usonaj verkistoj
Andrés de Olmos

**Andrés de OLMOS** (naskiĝinta en Oña ĉ. en 1485, mortinta en Tampico la ) estis hispana katolika pastro, lingvisto kaj etnologo de Meksiko. Famiĝis lia verko *Arte para aprender la lengua mexicana* por lerni la (klasikan) naŭatlan lingvon. 

## Vivo
Andrés frokuliĝis ĉe la franciskanoj de Valadolido ricevante ordinacion sacerdotan. Estiĝis li en 1527 helpanto de frato Juan de Zumárraga akompanonte lin en 1528, laŭ ordono de reĝo Karlo la 1-a, al vizito ĉe la unuaj episkopoj de la Nova Hispanujo. Almenaŭ en 1533 Olmos konsidereblis perfekta reganto de la naŭatla lingvo kaj fakulo pri la historio kaj kondutoj de la ĉi-lingvanoj. Apogis li la fondon de la klerigejo Kolegio de Sankta Kruco (Tlatelolco) kaj ekdocentis tie. 

Verkis li (ne konserviĝintan) libron pri antaŭ-konkerada historio de Meksiko (ankaŭ religi-/kulturhistorie; eble ĝi identis al la nur duonekonata verko *Crónica X*) kaj mora(la)jn admonojn *Huehuetlahtolli* fare de olduloj al junaj indianoj. Ja konserviĝis pluraj predikoj de li en la naŭatla. Ilin li lingve tre poluris en la skriba versio.

Furoregis la en 1547 finita lernolibro *Arte para aprender la lengua mexicana*, ĉerpante el pli malnovaj libroj sed estante multe pli praktika kaj moderna. 

Menciindas ankaŭ vortaro de li. Multe da liaj verkoj li elfaris en Hueytlalpan kie li ekloĝis en 1539 kaj kio ebligis al li la lernadon de la totonaka lingvo. Ankaŭ por ĝi li kreis lernolibron (ne konserviĝintan). En 1554 translokiĝis li al la ĉegolfa regiono *La Huasteca* kie li lernis la tenekan. Ankaŭ por ĉi idiomo li verkis gramatikon kaj vortaron. 

Interesas ke la tri menciitaj lingvoj ne nur reprezentas la plej dise etenditajn, ĉefajn idiomojn de malnova Meksiko sed ankaŭ ke ili apartenas al malsamaj lingvaroj.

## Fonto
**Arte de la Lengua Mexicana*. Edición, estudio introductorio, transliteración y notas de Ascensión Hernández de León-Portilla y Miguel León-Portilla. Meksikurbo 2002. Universidad Nacional Aŭtónoma de México (UNAM).
*Pedro Borges Morán: biografiego ĉe: *Real Academia de la Historia*

## Notoj
Wu Peng

**WU Peng** (, pinjine *Wǔ Péng*, n. la 15-an de oktobro 2002, do nun -jara) estas ĉina sporta grimpisto specialiĝinta en rapidecgrimpado. Li gajnis la arĝentan medalon de rapidecgrimpado ĉe la Somera Olimpiko 2024 en Parizo.

## Kariero 
Wu konkuris ĉe la grimpa mondĉampionado 2023 de la Internacia Federacio de Sporta Grimpado kaj finiĝis en sesa loko. Li finis la grimpan mondpokalan sezonon 2023 septembre de tiu jaro en dua loko, en septembro 2923 ankoraŭ atinginte mondpokalan oran medalon. Monaton poste, li sukcesis pri ora medalo en la Aziaj Ludoj "2022", kiuj pro konsideroj pri la kronvirusa pandemio estis ŝovitaj al oktobro 2023. Kaj en aprilo 2024 li atingis plian mondpokalan oran medalon.

Dum la unua etapo de la olimpika kvalifikiga serio 2024 en Ŝanhajo, Wu finis en dua loko. Li havis la plej rapidan tempon de kvalifikado dum sia unua provo, finiĝante en 4,94 sekundoj. Dum la dua etapo de la olimpika kvalifikiga seri en Budapeŝto, Wu finis en unua loko kun azia rekorda tempo de 4,90 sekundoj, kaj nur 0,04 sekundoj malantaŭ la tiutempa monda rekorda tempo de la usonano Sam Watson, kiu estas pli ol tri jarojn pli juna ol Wu kaj en Budapeŝto ĵus estis 18-jara.

Laŭ siaj rezultoj en la olimpika kvalifikiga rangotabelo li kvalifikiĝis por reprezenti Ĉinion ĉe la Somera olimpiko 2024. Dum la duonfinalo de la vira rapideca konkuro, li venkis mondrekordiston Sam Watson por avanci al la finalo. En la finalo, li gajnis arĝentan medalon kun persona plej bona tempo de 4,77 sekundoj.

## Notoj kaj referencoj 
## Vidu ankaŭ 
* Ĉinio en la Somera Olimpiko 2024

## Eksteraj ligiloj 
* prezento de li en la retejo *olympics.com*, kun porteta bildo, kiu en vikipedio ankoraŭ mankas (jen )
* filmeto kiel li suprengrimpas normigitan muron de Parizo 2024 duonfinale en 4,85 sekundoj en la filmeta retejo *TikTok*

Kategorio:Ĉinaj sportistoj
Kategorio:Montogrimpistoj
Sam Watson

**Sam Watson**, je plena nomo *Samuel Watson*, n. la 27-an de februaro 2006 en la urbeto *Southlake*, kantono Tarrant kun malgrandaj partoj en kantono Denton de Teksaso, antaŭurbo de Dallas kaj Fort Worth, do nun -jara, estas usona sporta grimpisto specialiĝinta en rapidecgrimpado. Li en printempo kaj somero 2024 multajn monatojn havis la mondan rekordan tempon, interalie en la olimpika kvalifikiga serio 2024, kvankam li nur en februaro 2024 iĝis 18-jara kaj estis signife pli juna ol multaj el siaj internaciaj konkuraj kolegoj. Ĉe la Somera Olimpiko 2024 en Parizo li gajnis la bronzan medalon de rapidecgrimpado. Tie li duonfinale malvenkis kontraŭ la ĉino Wu Peng (filmeton pri tiu grimpomura konkuro vidu sube), kiu ankaŭ estas juna viro sed tamen tri jarojn kaj kvar monatojn pli aĝa ol Sam - la du kompreneble en grandaj internaciaj konkuroj de la antaŭaj monatoj multfoje renkontiĝis, foje venkis unu, foje la alia.

## Kariero
En septembro 2022 la 16-jarulo gajnis oran medalon ĉe la la grimpa mondpokala konkurso en Edinburgo en rapida grimpado, kaj iĝis la plej juna grimpisto kiu sukcesis pri tio. Jam en aŭgusto 2021, 15-jara, li gajnis arĝentan medalon en la kategorio junularo B de la grimpa junula mondĉampionado en Voroneĵo, Rusio, en aŭgusto 2022 bronzan medalon en la kategorio junularo A de la grimpa junula mondĉampionado en Dallas, Teksaso, kaj en novembro 2022 venkis unue en la elita Usona Rapida Grimpada Ĉampionado.

En aprilo 2023, Watson starigis usonajn kaj tutamerikajn rapidgrimpan rekordon je 5,02 sekundoj, ĉe la grimpa mondpokala konkurso en Seulo, Koreio. Ĉe la Tutamerikaj Ludoj tiujare, li gajnis la oran medalon kaj kvalifikiĝis en rapidgrimpado por la Somera Olimpiko 2024.

Antaŭ la Olimpiko, li starigis mondan rekordon por la disciplino je 4,79 sekundoj, plenumita en la grimpada mondpokala konkurso de aprilo 2024 en *Wujiang*, urbodistrikto de Suĝoŭo. Ĉe la Olimpikoj, li perdis kontraŭ Wu Peng en la duonfinalo, kaj prenis la bronzan medalon en la malgranda finalo. Survoje, li rompis sian propran mondan rekordon dufoje. Li metis la nunan mondan rekordon de 4,74 sekundoj en la malgranda finalo, grimpante kontraŭ la atleta iranano *Reza Alipour*, 12 jarojn pli aĝa.

Watson estas originale el Teksaso, kaj loĝas en Sallaga urbo, Utaho, kie li ekde la 18-jariĝo estas studento de la universitato de Utaho.

## Notoj kaj referencoj 
## Vidu ankaŭ 
* Usono en la Somera Olimpiko 2024

## Eksteraj ligiloj 
* prezento de li en la retejo *olympics.com*, kun porteta bildo, kiu en vikipedio ankoraŭ mankas (jen )
* filmeto kiel li suprengrimpas normigitan muron de Parizo 2024 duonfinale en 4,93 sekundoj kontraŭ la ĉina kolego Wu Peng en 4,85 sekundoj en la filmeta retejo *TikTok*

Kategorio:Usonaj sportistoj
Kategorio:Montogrimpistoj
Mýtiny (Nové Hrady)

:*Estas ankaŭ Mýtiny.*

**Mýtiny** (antaŭe Kropšlák,  ) estas pereinta domaro en Ĉeĥio sur teritorio de urbo Nové Hrady.

## Historio
En la 18-a jarcento estis proksime de la municipo komencita minado de fererco. La 22-an de majo 2022 okazis ĉi tie konsekrado de la renovigita kapelo de sankta Roĥo.

## Municipa administrado 
En la jaroj 1869–1930 apartenis al la municipo Světví.

Kategorio:Nové Hrady
Kategorio:Setlejoj en Novohrada montaro
Kategorio:Pereintaj setlejoj en distrikto České Budějovice
Carlos Yulo

**Carlos YULO** (naskita 2000) estas filipina gimnastikisto kiu konkuras en arta gimnastiko.

Li reprezentis Filipinion ĉe la Somera Olimpiko 2020 en Tokio, kie li lokis 4-a en saltado. 

Li ankaŭ partoprenis en la Somera Olimpiko 2024, kie li gajnis oron kaj en liberstilo kaj saltado. Tiuj estis la unuaj duopo da oroj de Filipinio en la Olimpikoj, kaj la dua kaj tria olimpikaj oroj de la lando dum ĝia historio .

## Referencoj 
## Eksteraj ligiloj 
Kategorio:Naskiĝintoj en 2000
Kategorio:Vivantaj homoj
Kategorio:Gimnastikistoj
Kategorio:Filipinaj sportistoj
Zheng Qinwen

**Zheng Qinwen** ( ĉine trad. 鄭欽文, simpligite 郑钦文, pinjino *Zhèng Qīnwén* ; naskiĝis la 8-an de oktobro 2002 , Shiyan, Hubejo) estas ĉina tenisisto. Gajninto de kvar WTA- unuopaĵturniroj; finalisto de unu Granda Ŝlemo-unuopaĵturniro ( 2024 Australian Open ); 2024 olimpika ĉampiono en unuopaĵoj ; 2022 Aziaj Ludoj ĉampiono en unuopaĵoj.

## Referencoj 
## Eksteraj ligiloj 
Kategorio:Vivantaj homoj
Kategorio:Naskiĝintoj en 2002
Kategorio:Ĉinaj tenisistoj
István Hangos

**István Hangos** [iŝtvAn hangoŝ], laŭ la hungarlingve kutima nomordo **Hangos István,** estis hungara kemiisto. Lia filino estis Katalin Hangos.

 naskiĝis  en Nové Zámky (Ĉeĥoslovakio, nuntempe en Slovakio), li mortis  en Budapeŝto.

## Biografio 
 apartenis al la hungara minoritato en Ĉeĥoslovakio. Li maturiĝis en armea lernejo en 1944 en tiam hungara urbo Nagyvárad, poste li akiris kemian diplomon en Scienca Universitato Péter Pázmány en 1950. Post la diplomo li laboris en telekomunikada instituto ĝis 1969, en fabrika instituto (ankaŭ laboratoriestro) ĝis 1974, fine li estis konsilisto ĝis 1986. Li ankaŭ instruis en la Teknikuniversitato de Budapeŝto inter 1963–1969. Intertempe li kandidatiĝis en 1958, li doktoriĝis en 1974 antaŭ la Hungara Scienca Akademio. Lia ĉeftemo estis kemiaj problemoj de la bildotuboj. Li edziĝis en 1950, lia edzino naskis 2 gefilojn en 1952, respektive 1954.

## Elektitaj kontribuoj 
* *Covering of a Plane Surface with Granular Material.* (kunaŭtoro, 1954)
* *Katódsugárcsőernyők készítésénél felmerülő néhány elvi kérdés.* (disertaĵo, 1957)
* *Katódsugarak energiaveszteségei szilikátfilmeken.* (kunaŭtoro, 1958)
* *Különböző tényezők szerepe a fém–kerámia kötés kialakulásánál.* (kunaŭtoro, 1966)
* *Halogéngőzös izzólámpákban lejátszódó fizikai-kémiai folyamatok.* (disertaĵo, 1973)
* *The Role of Impurity Metals in Halogen Lamps.* (kunaŭtoro, 1974)
* *Az elektronikai vegyszerek gyártásának és felhasználásának helyzete és perspektívái.* (2 partoj, 1987)

## Fontoj 
* biografio hungare

## Referencoj 
Kategorio:Hungaraj kemiistoj
Kategorio:Ĉeĥoslovakiaj hungaroj
Kategorio:Budapeŝtanoj
Kalvinana preĝejo (Helvécia)

La **kalvinana preĝejo** estas religia konstruaĵo en grandvilaĝo Helvécia (Hungario).

## Historio 
Nuna areo de Helvécia estis neloĝata depost dominado de la turkoj. Heinrich Eduard Weber el Svislando aĉetis tiun areon kaj establis grandan bienon. Alvenis kamparanoj en la 1890-aj jaroj por labori en la bieno. Ili estis plejparte protestantoj, same en la ĉirkaŭaj farmoj. La unua protestanta diservo okazis en privata farmo en 1896. En 1934 la kalvinanoj kaj luteranoj kune konstruis komunan preĝdomon, poste nur la kalvinanoj kirkon inter 2010-2013. La orgeno estis kreita en 2020.

## Konstruaĵo 
La konstruaĵo situas sola, proksime estas la iama preĝdomo. La didomo havas Kalvinostelan planon. La fasado estas simetria, meze la kvadrata turo parte reliefas. Tamen la turo montras ne sian edron, sed sian angulon. Tial estas 2 enirejoj tra la videblaj edroj. La turo enhavas 2 sonorilojn. Interne la plafono estis farita el lignoj.

## Fontoj 
* oficiala paĝo  
* hungare kun fotoj 
* hungare kun fotoj 

Helvécia
Summer McIntosh

**Summer McIntosh** (naskita la 18an de aŭgusto 2006) estas kanada naĝisto , olimpika ĉampiono, la naĝista stelulo ĉe la Parizaj Olimpikoj (2024) gajnanta 4 medalojn, el kiuj 3 estas oraj medaloj, en la 200 metroj individua kvar-stila naĝado, 400 metro individua kvar-stila naĝado kaj 200 metroj papilio .  

Ŝi estas dufoje sinsekva mondĉampiono (Budapeŝto 2022 kaj Fukuoka 2023) kaj mondrekordulo en la 400-metra individua kvar-stila naĝado. Olimpika dua loko (pariza 2024), monda dua loko (Budapeŝto 2022) kaj antaŭe la mondrekordo en la 400-metra liberstilo. Mondĉampiono (Budapeŝto 2022) en la 200-metra papilio .

## Referencoj 
Kategorio:Vivantaj homoj
Kategorio:Naskiĝintoj en 2006
Kategorio:Kanadaj naĝistoj
Free Fall Associates

**Free Fall Associates** estis usona videoluda disvolva firmao de la 1980-aj kaj fruaj 1990-aj jaroj, fondita en 1981 en Palo Alto (Kalifornio)

## Asocio kun Electronic Arts
Baldaŭ Freeman faris kontakton kun la komencanta komputilluda eldonisto, Electronic Arts (EA). Freeman estis allogita de la ĝenerala sinteno de EA kaj de la bonvena plia enspezo. La du firmaoj rapide subskribis asocian interkonsenton.

Ilia unua ludo, *Archon: The Light and the Dark*, estis inspirita de temoj rilate al sorĉado sed ankaŭ de la holografia ŝakludo en la filmo *Star Wars*. Freeman kaj Westfall signife ŝanĝis la ludmekanikojn, strategiojn, kaj premison de la ludo, aldonante novan tabulon, sorĉojn, estaĵojn, kaj kapablojn. *Archon II: Adept* estis liberigita en 1984. Ambaŭ ludoj estis sekve adaptitaj de EA kaj fariĝis du el la plej frutempaj videoludoj por Amiga-komputiloj.

Freeman kaj Reiche, laborante kun programisto Robert Leyland, evoluigis murdmisteran ludon samtempe kun *Archon*. *Murder on the Zinderneuf* generas novan intrigon ĉiufoje kiam ĝi estas ludata. Freeman diris, ke li estis inspirita de sia plej ŝatata tabulludo, *Cluedo*. Ĝi estis liberigita kelkajn semajnojn post *Archon*.

## Deklino
Freeman kaj Westfall daŭre disvolvis kelkajn pliajn ludojn, kiel *Swords of Twilight* (1989) por Amiga kaj *Archon Ultra* (1994). Iam dum ĉi tiu periodo, Reiche foriris el la kompanio por serĉi aliajn oportunojn. Neniu el ĉi tiuj aliaj ludoj tamen faris tiel bone kiel la unuaj du ludoj de Free Fall.

Reiche kuniĝis kun programisto Fred Ford kaj la duopo evoluigis *Star Control*, publikigitan de Accolade. Reiche kaj Ford fine fondis la videoludan firmaon Toys for Bob.

Pro seniluziigo post la malgranda sukceso de siaj lastaj titoloj, Free Fall disvolvis kelkajn retajn kartludojn. Ili inkluzivis *Simplex*, *Eureka*, *Reflection*, *Stop & Go*, *Grab* kaj *Heartless*.

## Free Fall Games
En 2002, Freeman kaj Westfall renomigis sian kompanion al **Free Fall Games**. Ilia sola ludo ĝis nun, *Triplicards*, estis liberigita ĉirkaŭ 2002. La kompanio ekde tiam malaktiviĝis.

## Referencoj 
## Eksteraj ligiloj 
* Oficiala retejo
* Free Fall Associates ĉe MobyGames

Kategorio:Videoludaj firmaoj
Sesame Workshop

**Sesame Workshop, Inc.** (**SW**), origine konata kiel '''Children's Television Workshop, Inc.** (**CTW'*), estas usona neprofitcela organizaĵo respondeca pri la produktado de pluraj edukaj porinfanaj programoj — inkluzive de sia unua kaj plej konata, *Sesame Street* — kiuj estis televidigitaj internacie. Televida produktoro Joan Ganz Cooney kaj fondusa administranto Lloyd Morrisett evoluigis la ideon formi organizon por produkti *Sesame Street*, televidserion kiu helpus infanojn, precipe tiujn el malriĉaj familioj, prepariĝi por lernejo. Ili pasigis du jarojn, de 1966 ĝis 1968, esplorante, evoluigante, kaj kolektante monon por la nova serio. Cooney estis nomumita kiel la unua administra direktoro de la Workshop, kiu estis priskribita kiel "*unu el la plej gravaj televidaj evoluoj de la jardeko*".

*Sesame Street* estis elsendita por la unua fojo en National Educational Television (NET) kiel serio la 10-an de novembro 1969, kaj translokiĝis al la posteulo de NET, Public Broadcasting Service (PBS), fine de 1970. Gerald S. Lesser kaj Edward L. Palmer estis dungitaj por fari esplorojn por la serio. Ili estis respondecaj pri la planado, produktado, kaj taksado de la televidprogramo, kaj de la rilatoj inter televidaj produktoroj kaj edukistoj. Tiu sistemo estis poste nomata "CTW-modelo". Tiu ĉi modelo estis aplikata al la aliaj televidaj serioj de la organizaĵo, inkluzive de *The Electric Company* kaj *3-2-1 Contact*. La fruaj 1980-aj jaroj estis malfacila periodo por la Workshop. Ĝi penis allogi novajn spektantojn por siaj aliaj produktadoj. Sinsekvo de de malbonaj investoj cetere damaĝis la organizon ĝis pluraj licencaj interkonsentoj sukcese stabiligis ĝiajn enspezojn je 1985.

Sekvante la sukceson de *Sesame Street*, CTW disvolvis aliajn agadojn, inkluzive de malsukcesaj projektoj pri plenkreskulaj programoj, publikado de libroj kaj muziko, kaj internaciaj kunproduktaĵoj. En 1999, CTW kunlaboris kun MTV Networks por krei edukkanalon nomatan Noggin. La Workshop produktis gamon da originalaj serioj por Noggin, inkluzive de *The Upside Down Show*, *Sponk!*, kaj *Out There''. La 5-an de junio 2000, CTW ŝanĝis sian nomon al Sesame Workshop por pli bone reprezenti siajn agadojn preter televido.

## Referencoj 
## Eksteraj ligiloj 
* Oficiala retejo

Kategorio:Neprofitcelaj organizaĵoj
Todos los hombres sois iguales

***Todos los hombres sois iguales*** (Vi viroj estas ĉiuj egalaj) estas hispana amafera komedia filmo reĝisorita de Manuel Gómez Pereira kaj premierita en 1994; ĝi ricevis Goya-premiojn al la plej bona aktorino kaj al la plej bona scenaro. 

## Intrigo
Joaquín estas piloto ĵus separita de sia edzino. Dum flugo, li ekkonas Juan Luis kaj Manolo, kun amafera situacio estas simila al tiu sia. Ili tuj amikiĝas kaj decidas kunhavi loĝejon kaj vivostilon, tre diferencan al la vivostilo de la viroj siaaĝaj. Ili establas fundamentan regulon por ke la kunvivado estu farebla: neniu rendevuo kun virino daŭru pli ol unu nokton. La malfacilaj rilatoj de tiuj tri viroj kun siaj respektivaj eks-edzinoj, la konfliktoj pro la laŭjura zorgado de la gefiloj kaj la maĉismo estas la kernoj de la epizodoj de la filmo. La nura virino kiu rajtas resti pli ol unu tago hejme estas la domlaboristino. 

## Geaktoraro kaj roluloj
* Cristina Marcos: Yoli
* Imanol Arias: Juan Luis
* Juanjo Puigcorbé: Joaquín
* Antonio Resines: Manolo
* María Barranco: Susana
* Pastora Vega: Merche
* Kiti Mánver: Esther

## Eksteraj ligiloj
* en imdb

* 
Kategorio:Hispanlingvaj filmoj
Kategorio:Hispanaj filmoj
Kategorio:Filmoj aperintaj en 1994
Kategorio:Komediaj filmoj
Kategorio:Madrido en filmoj
Artem Dolgopyat

**Artem Olegoviĉ DOLGOPYAT** (; ; naskita la 16an de junio 1997) estas israela artisma gimnastikisto kiu specialigas en la plankekzercado. 

Li reprezentis Israelon ĉe la Somera Olimpiko 2020 en Tokio, kie li prenis oron en la liberstilo . Dum la Somera Olimpiko 2024 okazigitaj en Parizo, li prenis arĝenton .  

Li estas la mondĉampiono de la Monda Arta Gimnastika Ĉampionado (2023), dufoje eŭropa ĉampiono (2020 kaj 2022) kaj israela ĉampiono en la plankekzercado. Konsiderita de multaj kiel la plej granda israela atleto de ĉiuj tempoj.

## Referencoj 
## Eksteraj ligiloj 
* Artem Dolgopyat video de la 2017 Mondaj Ĉampionecoj
* 

Kategorio:Vivantaj homoj
Kategorio:Naskiĝintoj en 1997
Kategorio:Gimnastikistoj
Kategorio:Israelaj sportistoj
Eŭropa Unio de Gimnastiko

La **Eŭropa Unio de Gimnastiko** (, akronime UEG) estas la eŭropa gimnastika sindikato kun sidejo en Laŭzano. Ĝi estas unu el la kvar kontinentaj gimnastikaj federacioj kiuj apartenas al la Internacia Federacio de Gimnastiko (FIG) .

## Priskribo 
La unuaj Eŭropaj Gimnastikaj Ĉampionecoj estis organizitaj en 1955 fare de la Fédération Internationale de Gymnastique (FIG), ĉar ekzistis neniu Eŭropa Gimnastika Federacio. La unuaj diskutoj pri starigo de unu ekestis en 1977 dum FIG-kongreso en Romo. Tamen daŭris ankoraŭ kvin jarojn antaŭ ol la inaŭgura kunveno de la Union Européenne de Gymnastique okazis en Luksemburgio la 27-an kaj 28-an de marto 1982 . La fondintoj estis la gimnastikaj asocioj el Belgio, Danio, Hispanio, Francio, Britio, Nederlando, Italio, Luksemburgio, Norvegio, Portugalio, Federacia Respubliko Germanio, San Marino, Svedio, Svislando kaj Turkio.
En 1984, la UEG organizis la Junularajn Eŭropajn Ĉampionecojn pri arta gimnastiko kunlabore kun la FIG. La unua konkurso organizita de la UEG mem estis la Eŭropa Junulara Ĉampionado en 1986 pri arta gimnastiko en Karlsruhe . Konkursoj en ritma gimnastiko kaj aliaj gimnastikaj fakoj poste estis aldonitaj. La UEG ankaŭ regule organizas trejnejojn por junuloj.

## Membro-asocioj 
La UEG inkluzivas 48 landajn asociojn el Eŭropo. 

## Disciplinoj 
La UEG kunigas sep malsamajn konkurencajn gimnastikajn sportojn:

* Gimnastikoj
* Virina gimnastiko
* Ritma gimnastiko
* Trampolina gimnastiko
* Aeroba gimnastiko
* Sporta akrobatiko
* TeamGym

Krome estos organizitaj la jenaj:

* Ĝenerala gimnastiko
* Festivalo de Gimnazio de Ora Epoko
* Eurogym Festivalo

## Referencoj 
## Eksteraj ligiloj 
* 

Kategorio:Sindikatoj
Kategorio:Sportaj organizaĵoj
Kategorio:Internaciaj sportaj federacioj
Kategorio:Gimnastikaj organizaĵoj
Spider-Man: Into the Spider-Verse

***Spider-Man: Into the Spider-Verse*** estas usona komputile animacia superheroa filmo el 2018. La filmo estas reĝisorita de Bob Perischetti, Peter Ramsey kaj Rodney Rothman scenarita fare de Phil Lord kaj Rothman kaj ĉefroligas Shameik Moore kiel Miles Morales/Spider-Man. Aliaj roloj inkludas Jake Johnson, Hailee Steinfeld, Mahershala Ali, Brian Tyree Henry, Lily Tomlin, Zoe Kravitz, John Mulaney, Kimiko Glenn, Nicolas Cage, Kathryn Hahn, Liev Schreiber kaj Chris Pine.

La buĝeto estis 90 milionoj da dolaroj, kaj la filmo atingis 375 milionojn da usonaj dolaroj tutmonde.

## Intrigo 
Miles Morales estas ordinara adoleskanto de Broklino kiu komencas novan lernejon kaj havas problemojn alĝustigi. Lia vivo prenas subitan turnon kiam li estas mordita de radioaktiva araneo kaj akiras arane-similajn povojn. Ĉi tio okazas samtempe kiam la malbona Wilson Fisk planas krei partiklan akcelilon kun kiu li esperas aliri alternajn universojn por rehavi sian familion, maŝino kiu ankaŭ riskas detrui la tutan Novjorkon. Tio ankaŭ alportas pli da araneohomoj de aliaj universoj, kiuj poste kuniĝas por maldaŭrigi Fisk. Miles ekkomprenas ke li estos grava peco en la plano, sed ĝi ankaŭ signifas ke li devas lerni kontroli siajn potencojn pli rapide ol li ŝatas.

## Vidu ankaŭ 
* *Spider-Man: Across the Spider-Verse*, daŭriga filmo de 2023

## Eksteraj ligiloj 
*  
* 
* 
* 
* Scenaro ( la 26a de decembro 2018, ĉe la suplementa arkivo: la 19a de julio, 2020

Kategorio:Metafikciaj verkoj
Kategorio:IMAX filmoj
Kategorio:Filmoj de Columbia Pictures
Kategorio:Filmoj de Sony Pictures Animation
Kategorio:Filmoj aperintaj en 2018
Kategorio:Superheroaj filmoj
Kategorio:Spider-Man
Kategorio:Usonaj animaciaj filmoj
Kategorio:Usonaj agfilmoj
Fervojlinio Vajmaro-Kranichfeld

eta|Itinermapo
eta|haltejo en Kranichfeld (suda kapostacio)

La linio ***Weimar-Berka-Blankenhainer Eisenbahn*** (WBBE; mallonga versio: *Berkaer Bahn*) estis origine la ŝtata fervojo de la grandduklando Saksio-Vajmaro-Eisenach. Ĝin konstruis kaj tenadis la firmao de Herrmann Bachstein kiu de la 1.4.1899 ankaŭ posedantis. En 1923 ĝin transprenis la akcia kompanio *Thüringische Eisenbahn-AG*. Nuna populara nomo de la linio inter Vajmaro kaj Kranichfeld estas *Iltmalbahn* (ekde 1994).

## Historio 
Persona trafiko komenciĝis en la 15.5.1887 ĉe la normalŝpura linio disde la ĉefa stacidomo de Vajmaro tra Berka-stacidomo kaj Bad Berka al Blankenhain kun la flanka linio al Tannroda. Vartransportstaro estis en la 13.6.1887; komence 700 metrojn longa linio kondukis de Berka-stacidomo ĝis Erfurta Pordego. Vera malkomenco de la projekto venis en la 14.10.1888 kiam ankaŭ la resto inter Tannroda kaj Kranichfeld estis finita kaj la suma longeco estis de 32 relaj kilometroj.

Post la Dua mondmilito la linio apartenis al la landa reĝimo *Thüringer Eisenbahnen*, ekde aprilo 1949 al Deutsche Reichsbahn (DR). En la 22.5.1966 ĉesis la persona transporto inter Bad Berka kaj Blankenhain, la vara en la 24.9.1967. La lasta vartransporto sur la restinta reto okazis en la 27.5.1995.

Ĉirkaŭ la jaro 2000 la linio estis modernigita. Renkontiĝlokoj por vagonaroj ekzistas de tiam nur en Holzdorf kaj Bad Berka. Ekde junio 2012 servis ĝin Erfurter Bahn. Kontrakto kun ĉi societo validas ĝis la 2036-a jaro.

## Iamaj transportservo-flankeniĝoj 
Historie multis vartransportoj kaj konsekvence stokejoj, ŝarĝadaj ramploj kaj koneksoj al fabrikoj ktp.. Koneksoj estis ekz. al la jenaj institucioj: Gaswerk, Brennstoffhandel Rheinbraun, VVB Elektromaschinen-Ost, Minol, Fliegerhorst Nohra, Zementwerk Bad Berka, Holzplatz/Gebrüder Linke, Zentralklinik Bad Berka, Martinswerk, Tanklager München, Papierfabrik Tannroda, Heizwerk Tannroda.

## Nunaj stacidomoj/haltejoj 
* Bahnhof Weimar
* Weimar West (1,258 km)
* Weimar Berkaer Bahnhof (2,474 km)
* Nohra bei Weimar (6,054 km)
* Obergrunstedt (7,730 km)
* Holzdorf bei Weimar (9,392 km)
* Legefeld (11,628 km)|
* Hetschburg (13,800 km)
* Bad Berka Zeughausplatz (16,732 km)
* Bad Berka (17,263 km)
* München bei Bad Berka (20,897 km)
* Tannroda (21,913 km)
* Kranichfeld (25,316 km)

## Literaturo 
* Georg Thielmann: *Die Ilmtalbahn.* Wachsenburg-Verlag, Arnstadt 2003, ISBN 978-3-935795-06-7
* Michael Kurth, Ulf Haussen, Waldemar Haussen: *Die Weimar-Berka-Blankenhainer Eisenbahn.* EK-Verlag, Freiburg 2007, ISBN 978-3-88255-589-9

## Eksteraj ligiloj 
* fervojretaro en 1944
* blankenhain-online.de 
* blankenhain.com (PDF)
* loka televidraporro
* fervojlinia mapo
* bildraporto de septembro 1996 (parto I)
* bildraporto de septembro 1996 (parto II)

## Notoj 
Vajmaro
Kategorio:Distrikto Weimarer Land
Cosas que hacen que la vida valga la pena

***Cosas que hacen que la vida valga la pena*** (Aferoj kiuj faras, ke la vivo meritu la penon) estas filmo de 2004 reĝisorita de Manuel Gómez Pereira. La filmo ricevis diversajn premiojn kaj nomumojn.

## Intrigo
Hortensia Ocaña Yebra (Ana Belén) estas kvardekjarulino kiu laboras en dungiga servo INEM, divorcita kaj kun du filoj (unu minoritato kunhavita kun sia eks-edzo kaj unu matura jam eksterhejma). Jorge (Eduard Fernández) estas same kvardekjarulo kaj tute seniluziiĝinta; ankaŭ li estas divorcita, kaj havas filinon. Krome li estas sendunga; antaŭe li estis ŝofor-instruisto, sed en akcidento lernanto suferis frapegon kaj restis komata. La eksedzino de Jorge (María Pujalte), harfrizistino, zorgas la filinon kaj vivas kun ĉino. La patro de Jorge (José Sacristán) estas grumblemulo kaj opinias, ke lia filo ne valoras, dum malamas la ĉinan koramikon de la eks-edzino de sia filo. 

Jorge kaj Hortensia interkonatiĝas kiam li serĉas dungon ĉe INEM, kie ŝi laboras. Ambaŭ estas aliritaj unu de la alia, sed ĉefe ŝi tion ne konfesas dekomence; poste sekvas malfacilaj rendevuoj, seksumado kaj komplikaĵoj pro hazardoj, en kiuj kaj Hortensia kaj Jorge falas. Kiam ŝi estas superŝutita pro la cirkonstancoj kaj klopodas por abandoni sian nova koramikon, Jorge malesperas. 

## Geaktoraro kaj roluloj
* Ana Belén 	... 	Hortensia
* Eduard Fernández 	... 	Jorge
* María Pujalte 	... 	Ángeles
* José Sacristán 	... 	Juan
* Rosario Pardo 	... 	América
* Zoe Berriatúa 	... 	Blondulo
* Carlos Wu 	... 	Chen, la ĉino
* Julen Kaniowsky 	... 	Joaquín
* Patricia Gómez 	... 	Rebeca
* Carlos Kaniowsky 	... 	Alberto
* Carmen Balagué 	... 	Apotekistino
* Fernando Colomo 	... 	Laboristo Chiquipark
* Raúl Arévalo 	... 	Vendisto

## Eksteraj ligiloj
* en imdb

* 
Kategorio:Hispanlingvaj filmoj
Kategorio:Hispanaj filmoj
Kategorio:Filmoj aperintaj en 2004
Kategorio:Komediaj filmoj
Kategorio:Madrido en filmoj